CELEX: 32016R1761
Language: hu
Date: 2016-09-28 00:00:00
Title: A Bizottság (EU) 2016/1761 végrehajtási rendelete (2016. szeptember 28.) egyes áruk Kombinált Nómenklatúra szerinti besorolásáról

4.10.2016   
               
               
                  HU
               
               
                  Az Európai Unió Hivatalos Lapja
               
               
                  L 269/9
               
            A BIZOTTSÁG (EU) 2016/1761 VÉGREHAJTÁSI RENDELETE
      (2016. szeptember 28.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) (átdolgozás) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. szeptember 28-án.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Akkumulátorral működő készülék (úgynevezett „videoszkóp”), amely a következőket tartalmazza:
                     
                                 —
                              
                              
                                 egy botkormányt, egy rögzítőberendezést, egy memóriakártya-olvasó nyílást és egy körülbelül 9 cm-es (3,5 hüvelyk) képernyőátlójú LCD kijelzőt magában foglaló vezérlőegység,
                              
                           
                                 —
                              
                              
                                 egy 3 m hosszúságú és körülbelül 7 mm átmérőjű hajlékony elektromos kábel,
                              
                           
                                 —
                              
                              
                                 egy kamera,
                              
                           
                                 —
                              
                              
                                 LED lámpák.
                              
                           A készüléket elsősorban üregek műszaki vizsgálatára tervezték. Videofelvételek készítésére és rögzítésére alkalmas. A felvételeket valós időben lehet megtekinteni.
                     Lásd a képet (*)
                     
                  
                  
                     8525 80 91 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a XVI. Áruosztályhoz tartozó Megjegyzések 4. pontja, valamint a 8525 , a 8525 80  és a 8525 80 91  KN-kód szövege határozza meg.
                     A 9031  vtsz. alá mérő- vagy ellenőrző műszerként, készülékként és gépként történő besorolás kizárt, mivel a készülék rendeltetése nem üregek vizsgálata és mérése, hanem képek készítése, azok elektromos jellé alakítása és videofelvételként történő rögzítése (lásd még a 8525  vtsz.-hoz tartozó Harmonizált Rendszer Magyarázatát).
                     A készülék egymással összekapcsolt önálló alkotóelemekből áll, amelyek közösen látnak el egy a 84. vagy 85. Árucsoport valamely vámtarifaszáma alatt pontosan meghatározott feladatot. Objektív jellemzői alapján a készülék funkciója videofelvételek készítése és rögzítése. Ezért a monitorként a 8528  vtsz. alá történő besorolás kizárt.
                     Következésképp a készüléket, mint kizárólag a televíziós kamera által továbbított hang és kép felvételére képes videokamera-felvevőt, a 8525 80 91  KN-kód alá kell besorolni.
                  
               
            (*)  A kép csupán tájékoztató jellegű.